มีเพศสัมพันธ์ช่วงไหน ถึงจะท้องได้ง่ายสุด
การมีเพศสัมพันธ์ในช่วงที่ไข่ตก ช่วงเวลานี้เป็นจังหวะที่ไข่จะสุกเต็มที่ และตกลงไปในท่อนำไข่ ซึ่งจะเป็นจุดที่ไข่จะได้พบกับอสุจิ และเกิดการปฏิสนธิกัน และเคลื่อนไปฝังตัวที่บริเวณโพรงมดลูก 

- การตกของไข่จะเกิดขึ้นทุกเดือน แต่เพียงเดือนละครั้งเท่านั้น หากคู่รักมีการนับวันตกไข่ได้อย่างแม่นยำ และมีเพศสัมพันธ์กันในช่วงเวลานั้นพอดี ก็มีโอกาสสูงที่จะเกิดการตั้งครรภ์ได้ และมีข่าวดีของลูกน้อยสมดังใจปรารถนา 

- วงจรของการตกไข่ สามารถคำนวณโดยนับวันไข่ตก จะนับประมาณ 14 วัน ก่อนที่ประจำเดือนจะมา แต่การนับวันตกไข่ จะได้ผลแม่นยำเฉพาะผู้หญิงที่ประจำเดือนมาปกติและสม่ำเสมอทุกเดือน เช่น ประจำเดือนมาทุก ๆ 30 วัน  วันตกไข่ก็จะเป็นวันที่ (30-14) = 16 ของรอบเดือน 

ความแม่นยำในการนับวันตกไข่ ควรจดบันทึกการมีประจำเดือน เพื่อคำนวณหาวันตกไข่ และมีเพศสัมพันธ์ในระยะที่ไข่ตก ถ้าหากมีเพศสัมพันธ์ 1-2 วันก่อนไข่ตก อสุจิจะยังสามารถตกค้างอยู่ในมดลูก เพื่อรอไข่ตกได้ประมาณ 2 วัน ดังนั้นการมีเพศสัมพันธ์ก่อนวันตกไข่ 1-2 วัน จึงยังคงมีโอกาสที่จะเกิดการปฏิสนธิได้ และควรมีเพศสัมพันธ์สม่ำเสมอโดยเฉพาะช่วงตกไข่

อยากมีลูกต้องทำอย่างไร และมีเพศสัมพันธ์ท่าไหน ไม่มีผลการศึกษาแน่ชัด ว่าท่าทางในการมีเพศสัมพันธ์ มีผลต่ออัตราการตั้งครรภ์ สามารถท้องได้ โดยไม่ต้องอาศัยความแปลกใหม่ของท่าใดๆ ขอเพียงเป็นท่าที่ทั้งสองฝ่ายพึงพอใจร่วมกัน และทำในช่วงเวลาที่มีการตกไข่ก็เพียงพอแล้ว
สูติศาสตร์ (สูติศาสตร์) - Obstetrics,นรีเวชวิทยา (นรีเวชวิทยา) - Gynecology